Komission asetus (EY) N:o 913/97, annettu 22 päivänä toukokuuta 1997, poikkeuksellisista markkinoiden tukitoimenpiteistä sianliha-alalla Espanjassa



Virallinen lehti nro L 131 , 23/05/1997 s. 0014 - 0016



KOMISSION ASETUS (EY) N:o 913/97, annettu 22 päivänä toukokuuta 1997, poikkeuksellisista markkinoiden tukitoimenpiteistä sianliha-alalla Espanjassa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan ja 22 artiklan toisen kohdan, sekä katsoo, että klassisen sikaruton puhjettua tietyillä Espanjan tuotantoalueilla maan viranomaiset ovat perustaneet suoja- ja valvontavyöhykkeitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna direktiivillä 93/384/ETY (4), 9 artiklan mukaisesti; näin ollen elävien sikojen, tuoreen sianlihan ja lämpökäsittelemättömään sianlihaan perustuvien tuotteiden kaupan pitäminen kyseisillä alueilla on väliaikaisesti kielletty. tavaroiden vapaan liikkumisen rajoittaminen, joka johtuu eläinlääkinnällisten toimenpiteiden toteuttamisesta, uhkaa häiritä vakavasti sianlihamarkkinoita Espanjassa; näin ollen on tarpeen toteuttaa poikkeukselliset markkinatukitoimenpiteet, jotka rajoitetaan sovellettaviksi taudin esiintymisalueilta lähtöisin oleviin eläviin eläimiin ainoastaan ehdottoman välttämättömän ajan, kyseisen eläinkulkutaudin laajemman leviämisen estämiseksi olisi kyseisillä alueilla tuotetut siat jätettävä ihmisravinnoksi käytettävien tuotteiden tavanomaisen kaupan ulkopuolelle ja jalostettava ne muuksi kuin ihmisravinnoksi neuvoston direktiivin 90/667/ETY (5), sellaisena kuin se on muutettuna direktiivillä 92/118/ETY (6), 3 artiklan mukaisesti, olisi vahvistettava tuki kyseisiltä alueilta tuotujen lihotussikojen ja porsaiden toimittamiselle toimivaltaisille viranomaisille, ottaen huomioon eläinkulkutaudin levinneisyys ja erityisesti sen kesto ja näin ollen markkinoiden tukemiseksi tarvittavien ponnistelujen merkitys olisi aiheellista jakaa menot yhteisön ja kyseisen jäsenvaltion kesken, olisi säädettävä, että Espanjan viranomaiset toteuttavat kaikki tarpeelliset tarkastus- ja valvontatoimenpiteet ja ilmoittavat niistä komissiolle, elävien sikojen vapaan liikkumisen rajoitukset ovat olleet voimassa kyseisillä alueilla usean viikon ajan, mikä on johtanut eläinten painon olennaiseen lisääntymiseen ja sen seurauksena kestämättömään tilanteeseen eläinten hyvinvoinnin osalta; näin ollen on perusteltua soveltaa tätä asetusta 6 päivästä toukokuuta 1997 alkaen, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tuottajat voivat hakemuksesta saada 6 päivästä toukokuuta 1997 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 92 19 kuuluvia lihotussikoja, joiden keskipaino on erää kohden vähintään 110 kilogrammaa. 2. Tuottajat voivat hakemuksesta saada 6 päivästä toukokuuta 1997 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 91 10 kuuluvia porsaita, joiden keskipaino on erää kohden vähintään 8 kilogrammaa. 3. Tukeen liittyvistä menoista 70 prosenttia rahoitetaan yhteisön talousarviosta liitteessä I vahvistetun eläinten enimmäismäärän osalta. 2 artikla Ainoastaan tämän asetuksen liitteessä II tarkoitetuilla hallinnollisilla alueilla sijaitsevilla suoja- ja valvontavyöhykkeillä kasvatettuja eläimiä voidaan toimittaa, jos Espanjan viranomaisten vahvistamia eläinlääkinnällisiä säännöksiä sovelletaan kyseisillä alueilla eläinten toimituspäivänä. 3 artikla Eläimet on punnittava ja tapettava toimituspäivänä siten, ettei eläinkulkutauti pääse leviämään. Ne on kuljetettava viipymättä teurasjätteiden käsittelylaitokseen ja jalostettava CN-koodeihin 1501 00 11, 1506 00 00 ja 2301 10 00 kuuluviksi tuotteiksi direktiivin 90/667/ETY 3 artiklan säännösten mukaisesti. Lihotussiat voidaan kuitenkin kuljettaa teurastamoon, jossa ne on teurastettava välittömästi, ja ne voidaan varastoida kylmävarastoon ennen teurasjätteiden käsittelylaitokseen kuljetusta. Teurastus ja varastointi on toteutettava liitteen III määräysten mukaisesti. Toimenpiteet on toteutettava Espanjan toimivaltaisten viranomaisten jatkuvassa valvonnassa. 4 artikla 1. Lihotussikojen, joiden keskipaino erää kohden tilalta lähdettäessä on vähintään 110 kilogrammaa, 1 artiklan 1 kohdassa tarkoitettu tuki on sama kuin asetuksen (ETY) N:o 2759/75, komission asetuksen (ETY) N:o 3537/89 (7) ja komission asetuksen (ETY) N:o 2123/89 (8) 4 artiklan 2 kohdassa tarkoitetun, E-luokkaan kuuluvan teurastetun sian markkinahinta, sellaisena kuin se on todettu Espanjassa lihotussikojen toimivaltaisille viranomaisille toimittamista edeltävällä viikolla, vähennettynä kuljetuskustannuksilla, jotka ovat 1,3 ecua 100 kilogrammalta teuraspainoa. 2. Sellaisten lihotussikojen osalta, joiden keskipaino erää kohden on vähemmän kuin 110 kilogrammaa, mutta enemmän kuin 100 kilogrammaa, 1 kohdan säännösten mukaisesti vahvistetusta tuesta vähennetään 15 prosenttia. 3. Tuki lasketaan todetun teuraspainon perusteella. Jos eläimet kuitenkin punnitaan ainoastaan elävinä, tukeen sovelletaan kerrointa 0,81. 4. Edellä 1 artiklan 2 kohdassa tarkoitettu tuki vahvistetaan tilalta lähdettäessä seuraavasti: - 69 ecua eläimeltä niiden porsaiden osalta, joiden keskipaino on erää kohden vähintään 21 kilogrammaa - 60 ecua eläimeltä niiden porsaiden osalta, joiden keskipaino on erää kohden enemmän kuin 15 kilogrammaa, mutta vähemmän kuin 21 kilogrammaa. - 50 ecua eläimeltä niiden porsaiden osalta, joiden keskipaino on erää kohden vähintään 8 kilogrammaa. 5 artikla Espanjan toimivaltaisten viranomaisten on toteutettava kaikki tarvittavat toimenpiteet varmistaakseen tämän asetuksen ja erityisesti 2 artiklassa tarkoitettujen säännösten noudattamisen. Niiden on viipymättä ilmoitettava niistä komissiolle. 6 artikla Espanjan toimivaltaisten viranomaisten on toimitettava komissiolle keskiviikkoisin edellistä viikkoa koskevat seuraavat tiedot: - toimitettujen lihotussikojen kokonaismäärä ja -paino - toimitettujen porsaiden kokonaismäärä ja -paino. 7 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Sitä sovelletaan 6 päivästä toukokuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 47, 21.2.1980, s. 11 (4) EYVL N:o L 166, 8.7.1993, s. 34 (5) EYVL N:o L 363, 27.12.1990, s. 51 (6) EYVL N:o L 62, 15.3.1993, s. 49 (7) EYVL N:o L 347, 28.11.1989, s. 20 (8) EYVL N:o L 203, 15.7.1989, s. 23 LIITE I >TAULUKON PAIKKA> LIITE II Léridan maakunnan suoja- ja valvontavyöhykkeet on määritelty 29 päivänä huhtikuuta 1997 tehdyllä Generalitat de Cataluñan päätöksellä. LIITE III 1. Kuljetettaessa eläimiä tilalta ja niitä teurastettaessa on noudatettava tällä hetkellä voimassa olevaa valvontamenettelyä. Eläimet on punnittava ja teurastettava toimituspäivänä teurastamossa. 2. Lihotussiat on teurastettava. Veri ja sisäelimet on poistettava. Ne on kuljetettava teurastamosta välittömästi ja erillään teurasjätteiden käsittelylaitokselle. Kuljetuksen on tapahduttava sinetöidyissä kuorma-autoissa, jotka on punnittava sekä niiden lähtiessä teurastamosta että saapuessa teurasjätteiden käsittelylaitokselle. 3. Ruhot tai puoliruhot voidaan leikata useaan osaan asianmukaisen varastoinnin mahdollistamiseksi. Kukin osa on kasteltava denaturointivalmisteessa (metyleenisininen) sen varmistamiseksi, ettei lihaa voida toimittaa ihmisravinnoksi. 4. Työtä, jotka liittyvät teurastukseen, kuljetukseen kylmävarastolle, jäädytykseen ja varastointiin, mukaan lukien ulosvieminen ja kuljetus teurasjätteiden käsittelylaitokselle, on toteutettava Espanjan toimivaltaisten viranomaisten jatkuvassa valvonnassa. 5. Kuljetuksen teurastamosta kylmävarastolle on tapahduttava sinetöidyissä ja desinfioiduissa kuorma-autoissa Espanjan toimivaltaisten viranomaisten jatkuvassa valvonnassa. Kuorma-autot on punnittava sekä tyhjinä että kuormattuina teurastamolla ja kylmävarastolla. 6. Varastoinnin on tapahduttava Espanjan toimivaltaisten viranomaisten sulkemissa ja sinetöimissä kylmävarastoissa. Näihin kylmävarastoihin ei saa ottaa muita tuotteita varastoitavaksi. 7. Heti, kun teurasjätteiden käsittelylaitoksen voimavarat sen sallivat, ruhot on kuljetettava sinne. Tämä tapahtuu sinetöidyissä kuorma-autoissa. Espanjan toimivaltaisten viranomaisten jatkuvassa valvonnassa tai heidän valtuuttamanaan. Kuorma-autot on punnittava tyhjinä ja kuormattuina kylmävarastolla ja teurasjätteiden käsittelylaitoksella.